Arakažu
Arakažu (port. Aracaju) – miestas šiaurės rytų Brazilijoje, Atlanto vandenyno pakrantėje, 350 km į šiaurės rytus nuo Salvadoro. Seržipės valstijos sostinė. Yra svarbus jūrų uostas (išvežamas cukrus, odos žaliava, ryžiai, kava, medvilnė, mediena, vaisiai), veikia Santa Marijos tarptautinis oro uostas, magistralės į Novo Progresą, Salvadorą, Resifę. Chemijos, tekstilės (medvilnės), siuvimo, odos apdirbimo, maisto (cukraus, aliejaus) pramonė. Veikia Seržipės federalinis universitetas (įkurtas 1967 m.). Vandenyno šelfe ties Arakažu išgaunama nafta ir gamtinės dujos.